***Elementi i kriteriji vrednovanja u nastavi stranih jezika***

***(njemački, talijanski, engleski i albanski)***

*OŠ dr. Mate Demarina Medulin, školska godina 2023./2024.*

*Ishodi nastave stranih jezika obuhvaćaju razvijanje svih vještina potrebnih za komunikaciju na stranom jeziku: slušanje i čitanje s razumijevanjem te govorenje i pisanje što su ujedno i* ***elementi vrednovanja.*** *U predmetu Njemački jezik elementi vrednovanja nazivaju se: razumijevanje slušanjem, razumijevanje čitanjem, govorenje i pisanje.*

|  |  |
| --- | --- |
| *ELEMENTI VREDNOVANJA**(rubrike u eDnevniku)* | *SUMATIVNO VREDNOVANJE – vrednovanje naučenog i vrednuje se ocjenom 1-5**FORMATIVNO VREDNOVANJE – za učenje i kao učenje, prati se bilješkama* |
| *SLUŠANJE S RAZUMIJEVANJEM**(RAZUMIJEVANJE SLUŠANJEM)* | ***Vrednuje se razumijevanje glavne poruke, ključnih i specifičnih informacija u slušanom tekstu, video uratku ili govoru učitelja****.****Sumativno*** *– rezultira ocjenom 1-5; ciljano postavljanje pitanja za provjeru razumijevanja; najavljene pisane provjere (true/false, nadopunjavanje, odgovori na pitanja, izbaci uljeza, poredaj kronološki…)****Formativno*** *(bilješka) – odgovori na pitanja, testovi s prazninama, parafraziranje, diktati, prepričavanje i sl.* |
| *ČITANJE S* *RAZUMIJEVANJEM**(RAZUMIJEVANJE ČITANJEM)* | ***Vrednuje se razumijevanje glavne poruke, ključnih i specifičnih informacija pročitanog teksta****.* ***Sumativno*** *– rezultira ocjenom 1-5; ciljano postavljanje pitanja za provjeru razumijevanja; najavljene pisane provjere (true/false, nadopunjavanje, testovi s prazninama odgovori na pitanja, izbaci uljeza, poredaj kronološki…), prepričavanje prenošenjem informacija u zadanu tablicu i sl.****Formativno*** *(bilješka) – odgovori na pitanja, testovi s prazninama, parafraziranje, diktati, prepričavanje i sl.* |
| *GOVORENJE* | ***Vrednuju se izgovor, intonacija/naglasak, vokabular i gramatika.******Sumativno*** *– rezultira ocjenom 1-5; odgovori na pitanja, prezentacija, dijalozi prema modelu, samostalno izlaganje o poznatoj temi, sudjelovanje u razgovoru o poznatoj temi…****Formativno*** *– rezultira bilješkom: odgovori na pitanja, sudjelovanje u razgovoru o poznatoj temi, izvođenje dijaloga prema modelu* |
| *PISANJE* | ***Vrednuju se pravopis, vokabular, gramatika, organizacija teksta.******Sumativno*** *– rezultira ocjenom 1-5: pitanja i odgovori, eseji, vođeni sastavci, opisi, pisano prepričavanje po slikama…****Formativno*** *– rezultira bilješkom: diktati, gramatičke (strukturne) vježbe, domaće zadaće, lektire, prezentacije* |

*Vrednovanje za učenje uključuje učiteljevo kontinuirano i sustavno prikupljanje i bilježenje informacija o ostvarenosti odgojno-obrazovnih ishoda tijekom odgojno-obrazovnoga procesa. Ono je sastavni dio procesa učenja i poučavanja koji ne dovodi do ocjena. Usmjereno je na poticanje refleksije o učenju, razumijevanje procesa i rezultata učenja te na povećanje učinkovitosti učenja i poučavanja. Vrednovanje za učenje uključuje različite formalne i neformalne metode poput* ***postavljanja pitanja, provjere domaćih zadaća, diktata, kvizova, kraćih pisanih provjera znanja itd.***

*Vrednovanje kao učenje podrazumijeva aktivno uključivanje učenika u proces vrednovanja uz stalnu podršku učitelja, a odvija se sustavnim samovrednovanjem i vršnjačkim vrednovanjem kako bi se učenika poticalo na samostalnost i na razvoj svijesti o vlastitome učenju. Kao ni vrednovanje za učenje, niti ovaj proces ne dovodi do ocjena, već kvalitativnih povratnih informacija u obliku bilježaka.*

*To mogu biti* ***liste provjere, rubrike za vršnjačko vrednovanje, rubrike za samovrednovanje i jezični portfolio.***

*Vrednovanje naučenog prvenstveno je sumativno. Svrha mu je utvrđivanje razine usvojenosti odgojno obrazovnih ishoda definiranih Kurikulumom engleskoga jezika, odnosno odrednica Nastavnog plana i programa tijekom školske godine. Ostvarenost odgojno-obrazovnih ishoda vrednuje se s obzirom na razine usvojenosti odgojno-obrazovnih ishoda i iskazuje brojčano.* ***Vrednuju se pisane provjere, usmena ispitivanja, prezentacije i projekti.***

*Brojčane ocjene su: odličan (5)88-100%, vrlo dobar (4)75-87%, dobar (3)62-74%, dovoljan (2)49-61%, nedovoljan (1)0-48%, a učenici se brojčano ocjenjuju počevši od drugog polugodišta prvog razreda. Na kraju nastavne godine učitelj određuje* ***zaključnu ocjenu, koja nije rezultat aritmetičke sredine****, prilikom čega učitelj uzima u obzir ostvarenost ishoda provjerenu različitim metodama vrednovanja (formativno i brojčano) tijekom školske godine.*

*Zaključne ocjene su: odličan (5), vrlo dobar (4), dobar (3), dovoljan (2), nedovoljan (1).*

*Iz domene Međukulturna komunikacijska kompetencija vrednuju se ishodi koje se odnose na znanja o vlastitoj i drugim kulturama te na vještine međukulturnog ophođenja i njihova se ostvarenost ocjenjuje posredno kroz vrednovanje ishoda iz domene Komunikacijska jezična kompetencija.*

*Iz domene Samostalnost u ovladavanju jezikom na isti se način, posredno kroz vrednovanje ishoda iz domene Komunikacijska jezična kompetencija, ocjenjuje ishod koji se odnosi na vještinu primjene medijske pismenosti.*

*Ostvarenost ostalih ishoda spomenutih domena prati se i formativno vrednuje u rubriku bilježaka. Ovladanost jezičnim sadržajima ocjenjuje se integrirano, tj. leksičke i gramatičke strukture smatraju se kriterijima ostvarenosti ishoda za djelatnosti unutar domene Komunikacijska jezična kompetencija.*

***KRITERIJI VREDNOVANJA PO ELEMENTIMA U NASTAVI STRANIH JEZIKA***

***1. i 2. razred***

*U prvom polugodištu učenici 1. razreda vrednuju se samo formativno, a u drugom polugodištu vrednovanje je i sumativno. Uspjeh učenika u vještinama pisanja i čitanja prati se formativno.*

|  |  |  |
| --- | --- | --- |
|  | *Slušanje s razumijevanjem* | *Govorenje* |
| *Odličan* | *Učenik razumije gotovo sve riječi, izraze i upute. Samostalno odgovara na postavljena pitanja, logički zaključuje i uspješno povezuje slikovne i slušne sadržaje. Obrađene sadržaje u cijelosti razumije i lako prenosi na osobne situacije. Brzo uočava jezične zakonitosti i lako ih primjenjuje.* | *Učenik točno reproducira riječi i vrlo kratke rečenice poznate tematike. Točno imenuje predmete i osobe u neposrednome okruženju. Točno odgovara na kratka i vrlo jednostavna pitanja. Samostalno sudjeluje u vrlo kratkim i vrlo jednostavnim vođenim dramatizacijama. Točno primjenjuje pravila izgovora.* |
| *Vrlo dobar* | *Učenik razumije većinu riječi, izraza i naredbi. Odgovara uspješno na većinu pitanja i povezuje pojmove uz minimalnu pomoć učitelja. Uspješno povezuje vizualne i auditivne jezične sadržaje uz manje pogreške.* | *Učenik uglavnom točno reproducira riječi i vrlo kratke rečenice poznate tematike. Uglavnom točno imenuje predmete i osobe u neposrednome okruženju. Uglavnom točno odgovara na kratka i vrlo jednostavna pitanja. Većinom samostalno sudjeluje u vrlo kratkim i vrlo jednostavnim vođenim dramatizacijama. Uglavnom točno primjenjuje pravila izgovora .* |
| *Dobar* | *Učenik razumije određene riječi, izraze i naredbe. Potrebno ga je poticati na samostalnost u radu, a zbog otežanog povezivanja slikovnog i slušnog sadržaja potrebna mu je pomoć učitelja.* | *Učenik djelomično točno reproducira riječi i vrlo kratke rečenice poznate tematike. Imenuje predmete i osobe u neposrednome okruženju uz češće pogreške. Djelomično odgovara na kratka i vrlo jednostavna pitanja. Sudjeluje u vrlo kratkim i vrlo jednostavnim vođenim dramatizacijama uz učestala ponavljanja i pogreške. Primjenjuje pravila izgovora uz češće pogreške.* |
| *Dovoljan* | *Učenik koristi minimalni fond riječi. Pitanja, upute i naredbe razumije samo uz pomoć učitelja. Samo uz pomoć učitelja povezuje slikovni i slušni sadržaj, potreban je stalan poticaj učitelja u samostalnom radu.* | *Učenik otežano reproducira riječi i vrlo kratke rečenice poznate tematike. Imenuje predmete i osobe u neposrednome okruženju uz česte pogreške. Otežano odgovara na kratka i vrlo jednostavna pitanja. Sudjeluje u vrlo kratkim i vrlo jednostavnim vođenim dramatizacijama uz česta ponavljanja i pogreške. Primjenjuje pravila izgovora uz česte pogreške.* |

***3. razred***

|  |  |  |  |  |
| --- | --- | --- | --- | --- |
|  | *Slušanje s razumijevanjem* | *Čitanje s razumijevanjem* | *Govorenje* | *Pisanje* |
| *Odličan* | *Učenik točno reagira neverbalno i verbalno na slušne i vizualne poticaje poznate tematike. Točno povezuje izgovorene riječi ili zvučni zapis riječi sa slikovnim prikazima i predmetima. Točno imenuje predmete i osobe u neposrednome okruženju ili na vizualnim predlošcima. Točno reagira pokretom i mimikom na verbalni poticaj.* | *Učenik razumije vrlo kratke i vrlo jednostavne rečenice u pisanome tekstu. Razumije u potpunosti usmeno usvojene riječi i kratke i vrlo jednostavne rečenice.* | *Učenik točno reproducira riječi i vrlo kratke rečenice poznate tematike. Točno imenuje predmete i osobe u neposrednome okruženju. Točno odgovara na kratka i vrlo jednostavna pitanja. Samostalno sudjeluje u vrlo kratkim i vrlo jednostavnim vođenim dramatizacijama. Točno primjenjuje pravila izgovora.* | *Učenik točno piše jednostavne poznate riječi i kratke rečenice. Točno primjenjuje osnove pravopisa. Samostalno i u potpunosti izvršava zadatak pisanja.*  |
| *Vrlo dobar* | *Učenik uglavnom točno reagira**neverbalno i verbalno na slušne i vizualne poticaje poznate tematike. Uglavnom točno povezuje izgovorene riječi ili zvučni zapis riječi sa slikovnim prikazima i predmetima. Uglavnom točno imenuje predmete i osobe u neposrednome okruženju ili na vizualnim predlošcima. Uglavnom točno reagira pokretom i mimikom na verbalni poticaj.* | *Učenik uglavnom razumije vrlo kratke i vrlo jednostavne rečenice u pisanome tekstu. Uglavnom razumije usmeno usvojene riječi i kratke i vrlo jednostavne rečenice* | *Učenik uglavnom točno reproducira riječi i vrlo kratke rečenice poznate tematike. Uglavnom točno imenuje predmete i osobe u neposrednome okruženju. Uglavnom točno odgovara na kratka i vrlo jednostavna pitanja. Većinom samostalno sudjeluje u vrlo kratkim i vrlo jednostavnim vođenim dramatizacijama. Uglavnom točno primjenjuje pravila izgovora .* | *Učenik piše uglavnom točno jednostavne poznate riječi i kratke rečenice. Uglavnom točno primjenjuje osnove pravopisa. Uglavnom samostalno izvršava zadatak pisanja.* |

|  |  |  |  |  |
| --- | --- | --- | --- | --- |
| *Dobar* | *Učenik djelomično reagira neverbalno i verbalno na slušne i vizualne poticaje poznate tematike. Djelomično povezuje izgovorene riječi ili zvučni zapis riječi sa slikovnim prikazima i predmetima. Djelomično imenuje predmete i osobe u neposrednome okruženju ili na vizualnim predlošcima. Djelomično reagira pokretom i mimikom na verbalni poticaj.* | *Učenik djelomično razumije vrlo kratke i vrlo jednostavne rečenice u pisanome tekstu. Djelomično razumije usmeno usvojene riječi i kratke i vrlo jednostavne rečenice.* | *Učenik djelomično točno reproducira riječi i vrlo kratke rečenice poznate tematike. Djelomično imenuje predmete i osobe u neposrednome okruženju. Djelomično odgovara na kratka i vrlo jednostavna pitanja. Sudjeluje u vrlo kratkim i vrlo jednostavnim vođenim dramatizacijama uz učestala ponavljanja i pogreške. Primjenjuje pravila izgovora uz češće pogreške.* | *Učenik piše djelomično točno jednostavne poznate riječi i kratke rečenice. Djelomično točno primjenjuje osnove pravopisa. Djelomično samostalno izvršava zadatak pisanja uz češće pogreške.* |
| *Dovoljan* | *Učenik otežano reagira neverbalno i verbalno na slušne i vizualne poticaje poznate tematike. Otežano povezuje izgovorene riječi ili zvučni zapis riječi sa slikovnim prikazima i predmetima. Otežano imenuje predmete i osobe u neposrednome okruženju ili na vizualnim predlošcima. Otežano reagira pokretom i mimikom na verbalni poticaj.* | *Učenik otežano razumije vrlo kratke i vrlo jednostavne rečenice u pisanome tekstu. Otežano razumije usmeno usvojene riječi i kratke i vrlo jednostavne rečenice.* | *Učenik otežano reproducira riječi i vrlo kratke rečenice poznate tematike. Otežano imenuje predmete i osobe u neposrednome okruženju. Otežano odgovara na kratka i vrlo jednostavna pitanja. Sudjeluje u vrlo kratkim i vrlo jednostavnim vođenim dramatizacijama uz česta ponavljanja i pogreške. Primjenjuje pravila izgovora uz česte pogreške.* | *Učenik otežano piše jednostavne poznate riječi i kratke rečenice. Otežano primjenjuje osnove pravopisa. Otežano izvršava zadatak pisanja uz česte pogreške.* |

***4. razred***

|  |  |  |  |  |
| --- | --- | --- | --- | --- |
|  | *Slušanje s razumijevanjem* | *Čitanje s razumijevanjem* | *Govorenje* | *Pisanje* |
| *Odličan* | *Učenik razumije vrlo kratak i vrlo jednostavan odslušani tekst poznate tematike. Prepoznaje glavnu misao i točno izdvaja ključne informacije u vrlo kratkome i vrlo jednostavnome odslušanom tekstu.* | *Učenik razumije vrlo kratak i vrlo jednostavan tekst poznate tematike. Razumije u potpunosti glavnu misao i točno izdvaja ključne informacije.*  | *Učenik točno govori vrlo kratak i vrlo jednostavan tekst poznate tematike na temelju predloška. Točno imenuje i opisuje osobe, radnje i stvari u neposrednome okruženju vrlo jednostavnim rečenicama. Točno odgovara na kratka i vrlo jednostavna pitanja. Samostalno sudjeluje u vrlo kratkom i vrlo jednostavnome vođenom razgovoru te u formalnim i neformalnim oblicima govorne interakcije. Točno primjenjuje pravila izgovora.* | *Učenik točno piše vrlo kratak i vrlo jednostavan tekst poznate tematike na temelju predloška. Točno piše odgovore na sva postavljena pitanja uz manje pogreške pri uporabi morfosintaktičkih struktura koje ne utječu na razumijevanje teksta. Točno primjenjuje osnove pravopisa. Samostalno i u potpunosti izvršava zadatak pisanja.*  |
| *Vrlo dobar* | *Učenik uglavnom razumije vrlo kratak i vrlo jednostavan odslušani tekst poznate tematike. Uglavnom prepoznaje glavnu misao i uglavnom točno izdvaja informacije u vrlo kratkome i vrlo jednostavnome odslušanom tekstu.* | *Učenik uglavnom razumije vrlo kratak i vrlo jednostavan tekst poznate tematike. Uglavnom razumije glavnu misao i uglavnom točno izdvaja ključne informacije.* | *Učenik uglavnom točno govori vrlo kratak i vrlo jednostavan tekst poznate tematike na temelju predloška. Uglavnom točno imenuje i opisuje osobe, radnje i stvari u neposrednome okruženju vrlo jednostavnim rečenicama. Uglavnom točno odgovara na kratka i vrlo jednostavna pitanja. Uglavnom samostalno sudjeluje u vrlo kratkom i vrlo jednostavnome vođenom razgovoru te u formalnim i neformalnim oblicima govorne interakcije. Uglavnom točno primjenjuje pravila izgovora.* | *Učenik uglavnom točno piše vrlo kratak i vrlo jednostavan tekst poznate tematike na temelju predloška. Uglavnom točno piše odgovore na sva pitanja uz manje pogreške pri uporabi morfosintaktičkih struktura koje ne utječu na razumijevanje teksta. Uglavnom točno primjenjuje osnove pravopisa. Uglavnom samostalno izvršava zadatak pisanja.*  |

|  |  |  |  |  |
| --- | --- | --- | --- | --- |
| *Dobar* | *Učenik djelomično razumije vrlo kratak i vrlo jednostavan odslušani tekst poznate tematike. Djelomično prepoznaje glavnu misao i djelomično izdvaja informacije u vrlo kratkome i vrlo jednostavnome odslušanom tekstu.* | *Učenik djelomično razumije vrlo kratak i vrlo jednostavan tekst poznate tematike. Djelomično razumije glavnu misao i djelomično izdvaja informacije uz češće pogreške.* | *Učenik djelomično točno govori vrlo kratak i vrlo jednostavan tekst poznate tematike na temelju predloška. Djelomično imenuje i opisuje osobe, radnje i stvari u neposrednome okruženju vrlo jednostavnim rečenicama. Djelomično odgovara na kratka i vrlo jednostavna pitanja. Sudjeluje u vrlo kratkom i vrlo jednostavnome vođenom razgovoru uz učestala ponavljanja i pogreške. Primjenjuje pravila izgovora uz češće pogreške.* | *Učenik djelomično točno piše vrlo kratak i vrlo jednostavan tekst poznate tematike na temelju predloška. Piše točno odgovore na većinu postavljenih pitanja uz češće pogreške pri uporabi morfosintaktičkih struktura koje povremeno utječu na razumijevanje teksta. Djelomično primjenjuje osnove pravopisa. Djelomično samostalno izvršava zadatak pisanja uz češće pogreške.* |
| *Dovoljan* | *Učenik otežano razumije vrlo kratak i vrlo jednostavan odslušani tekst poznate tematike. Otežano prepoznaje glavnu misao i otežano izdvaja informacije u vrlo kratkome i vrlo jednostavnome odslušanom tekstu.* | *Učenik otežano razumije vrlo kratak i vrlo jednostavan tekst poznate tematike. Otežano razumije glavnu poruku teksta i izdvaja ključne informacije uz česte pogreške.* | *Učenik otežano govori vrlo kratak i vrlo jednostavan tekst poznate tematike na temelju predloška. Otežano imenuje i opisuje osobe,**radnje i stvari u neposrednome okruženju vrlo jednostavnim rečenicama. Otežano odgovara na kratka i vrlo jednostavna pitanja. Otežano sudjeluje u vrlo kratkom i vrlo jednostavnome vođenom razgovoru te u formalnim i neformalnim oblicima govorne interakcije. Primjenjuje pravila izgovora uz česte pogreške.* | *Učenik otežano piše vrlo kratak i vrlo jednostavan tekst poznate tematike na temelju predloška. Piše točno odgovore na većinu postavljenih pitanja uz česte pogreške pri uporabi morfosintaktičkih struktura koje većim dijelom utječu na razumijevanje teksta. Otežano primjenjuje osnove pravopisa uz česte pogreške. Otežano izvršava zadatak pisanja uz česte pogreške.* |

***5. i 6. razred***

|  |  |  |  |  |
| --- | --- | --- | --- | --- |
|  | *Slušanje s razumijevanjem* | *Čitanje s razumijevanjem* | *Govorenje* | *Pisanje* |
| *Odličan* | *Učenik razumije kratak i jednostavan slušni ili audiovizualni tekst poznate tematike. Razumije upute, prepoznaje glavnu misao i izdvaja točno ključne informacije. Povezuje točno informacije s primjerima slikovnih predložaka ili predložaka u obliku teksta.* | *Učenik razumije kratak i jednostavan tekst poznate tematike. Razumije u potpunosti glavnu poruku teksta. Izdvaja točno ključne informacije. Razumije točno kronološki slijed informacija.*  | *Učenik govori točno kratak i jednostavan tekst poznate tematike uz pomoć predloška. Samostalno i točno opisuje i uspoređuje osobe, radnje i stvari u neposrednome okruženju jednostavnim rečenicama. Prepričava kratak i jednostavan tekst poznate tematike uz manje pogreške. Samostalno sudjeluje u kratkome i jednostavnom razgovoru i u kratkim vođenim i improviziranim dijalozima . Odgovara točno na postavljena pitanja i samostalno postavlja pitanja. Izlaže samostalno ili kao član skupine kratak i jednostavan tekst obrađene teme projekta. U potpunosti primjenjuje pravila izgovora .* | *Učenik točno piše kratak i jednostavan tekst poznate tematike prema predlošku. Piše točno odgovore na sva postavljena pitanja uz manje pogreške pri uporabi morfosintaktičkih struktura koje ne utječu na razumijevanje teksta. Povezuje odgovore u smislenu cjelinu i točno primjenjuje osnove pravopisa.*  |
| *Vrlo dobar* | *Učenik razumije kratak i jednostavan slušni ili audiovizualni tekst poznate tematike. Razumije upute, uglavnom točno prepoznaje glavnu misao i izdvaja ključne informacije. Većinom točno povezuje informacije s primjerima slikovnih predložaka ili predložaka u obliku teksta.* | *Učenik uglavnom točno razumije kratak i jednostavan tekst poznate tematike. Uglavnom točno razumije glavnu poruku teksta i Izdvaja većinom ključne informacije. Razumije točno kronološki slijed informacija uz manje pogreške.* | *Učenik uglavnom točno govori kratak i jednostavan tekst poznate tematike uz pomoć predloška. Uglavnom samostalno i točno opisuje i uspoređuje osobe, radnje i stvari u neposrednome okruženju jednostavnim rečenicama. Prepričava kratak i jednostavan tekst poznate tematike uz manje pogreške. Uglavnom samostalno sudjeluje u kratkome i jednostavnom razgovoru i u kratkim vođenim i improviziranim dijalozima. Uglavnom točno samostalno postavlja pitanja i odgovara na postavljena pitanja. Izlaže uglavnom samostalno ili kao član skupine kratak i jednostavan tekst obrađene teme projekta. Primjenjuje pravila izgovora uz manje pogreške.* | *Učenik uglavnom točno piše kratak i jednostavan tekst poznate tematike prema predlošku. Piše točno odgovore na većinu postavljenih pitanja uz manje pogreške pri uporabi morfosintaktičkih struktura koje ne utječu na razumijevanje teksta. Povezuje većinu odgovora u smislenu cjelinu i uglavnom primjenjuje osnove pravopisa. Poštuje oblik zadanog formata.* |

|  |  |  |  |  |
| --- | --- | --- | --- | --- |
|  | *Slušanje s razumijevanjem* | *Čitanje s razumijevanjem* | *Govorenje* | *Pisanje* |
| *Dobar* | *Učenik djelomično razumije kratak i jednostavan slušni ili audiovizualni tekst poznate tematike. Djelomično točno razumije upute i prepoznaje glavnu misao. Rijetko izdvaja ključne informacije. Povremeno točno povezuje informacije s primjerima slikovnih predložaka ili predložaka u obliku teksta.* | *Učenik djelomično razumije kratak i jednostavan tekst poznate tematike. Djelomično razumije glavnu poruku teksta i izdvaja ključne informacije uz češće pogreške. Razumije kronološki slijed informacija uz češće pogreške.* | *Učenik djelomično točno govori kratak i jednostavan tekst poznate tematike uz pomoć predloška. Djelomično točno opisuje i uspoređuje osobe, radnje i stvari u neposrednome okruženju jednostavnim rečenicama. Prepričava kratak i jednostavan tekst poznate tematike uz češće pogreške. Sudjeluje u kratkome i jednostavnom razgovoru i u kratkim vođenim i improviziranim dijalozima uz češće pogreške. Odgovara djelomično točno na postavljena pitanja i rijetko samostalno postavlja pitanja. Izlaže uglavnom kao član skupine kratak i jednostavan tekst obrađene teme projekta. Primjenjuje pravila izgovora uz češće pogreške.* | *Učenik djelomično točno piše kratak i jednostavan tekst poznate tematike prema predlošku. Piše točno odgovore na većinu postavljenih pitanja uz češće pogreške pri uporabi morfosintaktičkih struktura koje povremeno utječu na razumijevanje teksta. Povezuje djelomično odgovore u smislenu cjelinu i djelomično primjenjuje osnove pravopisa. Uglavnom poštuje oblik zadanog formata.* |
| *Dovoljan* | *Učenik otežano razumije kratak i jednostavan slušni ili audiovizualni tekst poznate tematike i uz dodatnu pomoć učitelja. Otežano razumije upute i glavnu misao. Vrlo rijetko izdvaja ključne informacije. Povezuje otežano informacije s primjerima slikovnih predložaka ili predložaka u obliku teksta.* | *Učenik otežano razumije kratak i jednostavan tekst poznate tematike. Otežano razumije glavnu poruku teksta i izdvaja ključne informacije uz česte pogreške. Razumije kronološki slijed informacija uz česte pogreške* | *Učenik otežano govori kratak i jednostavan tekst poznate tematike uz pomoć predloška. Opisuje i uspoređuje osobe, radnje i stvari u neposrednome okruženju jednostavnim rečenicama uz učestale pogreške. Prepričava kratak i jednostavan tekst poznate tematike uz česte pogreške. Sudjeluje otežano u kratkome i jednostavnom razgovoru i u kratkim vođenim i improviziranim dijalozima. Odgovara na postavljena pitanja i rijetko samostalno postavlja pitanja uz stalnu pomoć učitelja. Izlaže uz veću i stalnu pomoć članova skupine kratak i jednostavan tekst obrađene teme projekta. Primjenjuje pravila izgovora uz česte pogreške.* | *Učenik otežano piše kratak i jednostavan tekst poznate tematike prema predlošku. Piše točno odgovore na većinu postavljenih pitanja uz česte pogreške pri uporabi morfosintaktičkih struktura koje većim dijelom utječu na razumijevanje teksta. Otežano oblikuje i povezuje odgovore u smislenu cjelinu i primjenjuje neka pravila osnove pravopisa uz česte pogreške. Učenik djelomično poštuje oblik zadanog formata..* |

***7. i 8. razred***

|  |  |  |  |  |
| --- | --- | --- | --- | --- |
|  | *Slušanje s razumijevanjem* | *Čitanje s razumijevanjem* | *Govorenje* | *Pisanje* |
| *Odličan* | *Učenik razumije kratak i jednostavan slušni ili audiovizualni tekst poznate tematike. Razumije upute, prepoznaje glavnu misao i izdvaja točno ključne informacije. Povezuje točno informacije s primjerima slikovnih predložaka ili predložaka u obliku teksta. Prepoznaje točno kronološki slijed događaja.*  | *Učenik razumije kratak i jednostavan tekst poznate tematike. Razumije u potpunosti glavnu poruku teksta. Izdvaja točno ključne informacije i razumije kronološki slijed informacija.*  | *Učenik govori točno kratak i jednostavan tekst poznate tematike u sadašnjem i prošlom vremenu i pri tome koristi širokim rasponom vokabulara. Samostalno i točno opisuje, uspoređuje i prepričava događaje i navike iz osobnoga iskustva u prošlome vremenu uz manje pogreške. Samostalno sudjeluje u kratkome i jednostavnom razgovoru i u kratkim vođenim i improviziranim dijalozima i pri tome točno koristi formalne i neformalne oblike govorne interakcije . Odgovara točno na postavljena pitanja i samostalno postavlja pitanja . Izlaže samostalno ili kao član skupine kratak i jednostavan tekst obrađene teme projekta.* | *Učenik točno piše kratak i jednostavan tekst poznate tematike prema predlošku u sadašnjem ili prošlom vremenu i pri tome koristi točno morfosintaktičke strukture. Piše točno odgovore na sva postavljena pitanja uz manje pogreške koje ne utječu na razumijevanje teksta. Povezuje odgovore u smislenu cjelinu i točno primjenjuje osnove pravopisa. Poštuje oblik zadanog formata.*  |
| *Vrlo dobar* | *Učenik razumije kratak i jednostavan slušni ili audiovizualni tekst poznate tematike. Uglavnom točno razumije upute, prepoznaje glavnu misao i izdvaja ključne informacije. Većinom točno povezuje informacije s primjerima slikovnih predložaka ili predložaka u obliku teksta. Točno prepoznaje kronološki slijed događaja uz manje pogreške.* | *Učenik uglavnom razumije kratak i jednostavan tekst poznate tematike. Razumije uglavnom glavnu poruku teksta i izdvaja većinom ključne informacije. Razumije točno kronološki slijed informacija uz manje pogreške.* | *Učenik govori uglavnom točno kratak i jednostavan tekst poznate tematike u sadašnjem i prošlom vremenu i pri tome koristi prikladan raspon vokabulara. Samostalno i uglavnom točno opisuje, uspoređuje i prepričava događaje i navike iz osobnoga iskustva u prošlome vremenu uz manje pogreške. Samostalno sudjeluje u kratkome i jednostavnom razgovoru i u kratkim vođenim i improviziranim dijalozima i pri tome koristi formalne i neformalne oblike govorne interakcije uz manje pogreške. Odgovara točno na većinu postavljenih pitanja i uglavnom samostalno postavlja pitanja. Izlaže samostalno ili kao član skupine kratak i jednostavan tekst obrađene teme projekta.* | *Učenik uglavnom točno piše kratak i jednostavan tekst poznate tematike prema predlošku u sadašnjem i prošlom vremenu i pri tome uglavnom koristi uglavnom točno morfosintaktičke strukture. Piše točno odgovore na većinu postavljenih pitanja uz manje pogreške koje ne utječu na razumijevanje teksta. Povezuje većinu odgovora u smislenu cjelinu i uglavnom primjenjuje osnove pravopisa. Poštuje oblik zadanog formata.* |
|  | *Slušanje s razumijevanjem* | *Čitanje s razumijevanjem* | *Govorenje* | *Pisanje* |
| *Dobar* | *Učenik djelomično razumije kratak i jednostavan slušni ili audiovizualni tekst poznate tematike. Djelomično točno razumije upute i prepoznaje glavnu misa. Rijetko izdvaja ključne informacije. Povremeno točno povezuje informacije s primjerima slikovnih predložaka ili predložaka u obliku teksta. Točno prepoznaje kronološki slijed događaja uz češće pogreške.* | *Učenik djelomično razumije kratak i jednostavan tekst poznate tematike. Djelomično razumije glavnu poruku teksta. Izdvaja ključne informacije i razumije kronološki slijed informacija uz češće pogreške.* | *Učenik govori djelomično točno kratak i jednostavan tekst poznate tematike u sadašnjem i prošlom vremenu i pri tome koristi dostatan raspon vokabulara. Djelomično točno opisuje, uspoređuje i prepričava događaje i navike iz osobnoga iskustva u prošlome vremenu uz češće pogreške. Sudjeluje u kratkome i jednostavnom razgovoru i u kratkim vođenim i improviziranim dijalozima i pri tome koristi formalne i neformalne oblike govorne interakcije uz češće pogreške. Rijetko odgovara točno na postavljena pitanja i oblikuje pitanja uz pomoć učitelja. Izlaže kao član skupine kratak i jednostavan tekst obrađene teme projekta.* | *Učenik djelomično točno piše kratak i jednostavan tekst poznate tematike prema predlošku u sadašnjem i prošlom vremenu i pri tome koristi morfosintaktičke strukture uz češće pogreške. Piše točno odgovore na većinu postavljenih pitanja uz češće pogreške koje povremeno utječu na razumijevanje teksta. Djelomično povezuje odgovore u smislenu cjelinu i primjenjuje osnove pravopisa. Uglavnom poštuje oblik zadanog formata.* |
| *Dovoljan* | *Učenik otežano razumije kratak i jednostavan slušni ili audiovizualni tekst poznate tematike i uz dodatnu pomoć učitelja. Otežano razumije upute i glavnu misao. Vrlo rijetko izdvaja ključne informacije . Otežano povezuje informacije s primjerima slikovnih predložaka ili predložaka u obliku teksta. Točno prepoznaje kronološki slijed događaja uz česte pogreške.*  | *Učenik otežano razumije kratak i jednostavan tekst poznate tematike. Otežano razumije glavnu poruku teksta uz česte pogreške. Izdvaja ključne informacije i razumije kronološki**slijed informacija uz česte pogreške.* | *Učenik otežano govori kratak i jednostavan tekst poznate tematike u sadašnjem i prošlom vremenu i pri tome koristi ograničen raspon vokabulara. Opisuje, uspoređuje i prepričava događaje i navike iz osobnoga iskustva u prošlome vremenu uz česte pogreške. Otežano sudjeluje u kratkome i jednostavnom razgovoru i u kratkim vođenim i improviziranim dijalozima i pri tome koristi formalne i neformalne oblike govorne interakcije uz česte pogreške. Otežano odgovara točno na postavljena pitanja i oblikuje pitanja uz veću pomoć učitelja. Izlaže kao član skupine kratak i jednostavan tekst obrađene teme projekta.* | *Učenik otežano piše kratak i jednostavan tekst poznate tematike prema predlošku u sadašnjem i prošlom vremenu i pri tome se koristi morfosintaktičkim strukturama uz česte pogreške. Piše odgovore na većinu postavljenih pitanja uz česte pogreške koje većim dijelom utječu na razumijevanje teksta. Otežano oblikuje i povezuje odgovore u smislenu cjelinu i primjenjuje neka pravila osnove pravopisa uz česte pogreške. Učenik djelomično poštuje oblik zadanog formata.* |

*Kriteriji vrednovanja usuglašeni su na Aktivu učiteljica stranih jezika održanom u Medulinu, 20. rujna 2023.*